open-index/open-wikipedia-markdown huggingface dataset:
James Le Mesurier

**James Le Mesurier** (25. toukokuuta 1971 Singapore – 11. marraskuuta 2019 Istanbul, Turkki) oli Mayday Rescue -ryhmän perustaja ja Syyrian kapinallisalueilla toimivan järjestön Syyrian siviilipuolustus eli Valkoiset kypärät -järjestön tukija. Hänet löydettiin kuolleena Istanbulista, missä hän asui.

Kuolinsyystä liikkuu huhuja, ja puhutaan itsemurhasta mutta myös Venäjän salamurhasta. Muutama päivä aikaisemmin Venäjän ulkoministeriö oli syyttänyt Le Mesurieriä vakoilijaksi. Venäläinen uutistoimisto RT levittää Le Mesurierin järjestöstä kielteisiä näkemyksiä ja syyttää sitä epäeettisestä toiminnasta.

## Palkinnot ja tunnustukset
* Order of the British Empire 2016

## Lähteet

## Aiheesta muualla
*
Cypselurus

**Cypselurus** on liitokaloihin kuuluva suku. Suvusta tunnetaan 12 lajia. Suurimmat lajit voivat kasvaa 30 senttimetrin mittaiseksi. *Cypselurus*-liitokalat elävät Tyynellämerellä ja Indopasifisella merialueella.

## Lähteet
Todaropsis eblanae

**Todaropsis eblanae** on liitokalmarien (Ommastrephidae) heimoon kuuluva mustekalalaji. Se on sukunsa ***Todaropsis*** ainoa laji. *T.&nbsp;eblanaen* elinolot ovat tavallisesti 9–18 celsiusastetta ja vedensyvyys 20–700 metriä. Sitä tavataan Välimerellä, Atlantin valtamerellä ja indopasifisella merialueella.

## Lähteet
Luottamusverkko

**Luottamusverkko** () on salauskonsepti jota käytetään PGP:ssä, GnuPG:ssä ja muissa OpenPGP-yhteensopivissa järjestelmissä varmentamaan julkisen avaimen ja sen omistajan yhteys. Sen hajautettu toimintamalli on vaihtoehto keskitetylle PKI-mallille, joka luottaa yksinomaan varmentajaan (tai sen hierarkiaan). Kuten tietokoneverkoissakin on olemassa useita riippumattomia luottamusverkkoja ja mikä tahansa käyttäjä voi olla osana tai liittyä useampaan verkkoon.

Käsitteen esitti Phil Zimmermann 1990-luvun alussa.
## Lähteet
* 
* 
### Viitteet

## Aiheesta muualla
* A New Approach to PGP’s Web of Trust (PDF) 
*  OpenPGP Message Format
Arkades (kaupunki)

**Arkades** (, myös , ) eli **Arkadia** (, ) oli antiikin aikainen kaupunki ja kaupunkivaltio (*polis*) Kreetan saarella Kreikassa. Sen sijaintia ei tunneta varmuudella, mutta sen kaupunkikeskus sijoitetaan yleensä lähelle nykyistä Minóa Pediádan kunnan Ínin kylää.

## Maantiede

Arkadeen polis sijaitsi Aigaionvuorten (nyk. Lasíthi/Díkti-vuoret) lounaispuolella nykyisen Iraklionin alueyksikön kaakkoisosassa. *[[Tabula Peutingeriana]]ssa* Arkades esiintyy nimimuodossa *Arcade*, 30 roomalaisen mailin päässä ”Blennasta” eli Biannoksesta. Tutkijat ovat olleet erimielisiä poliksen kaupunkikeskuksen tarkasta sijainnista. Nykyisin se sijoitetaan yleensä Minóa Pediádan kunnan Íniin. Aiemmin se on sijoitettu Viánnoksen kunnan Afrátiin, jota pidetään nykyisin yleensä kuitenkin Datalan poliksen kaupunkikeskuksen paikkana. Koska Arkadeen poliksen nimi on kreikankielessä monikkomuodossa, se on voinut myös koostua useammasta asutuksesta.

Arkadeen kaupunkivaltion hallussa olleen alueen kooksi on arvioitu noin 100–200 neliökilometriä. Mikäli se todella sijaitsi nykyisessä Ínissä, sen eteläpuolella sijaitsi Priansoksen poliksen alue, koillispuolella Datalan alue ja itäpuolella Biannoksen alue. Kaupungin lähellä sijaitsivat tunnetut lähteet, jotka Theofrastos mainitsee.

## Historia

Arkadeen historiasta tiedetään vain vähän. Myös sen asema poliksena eli itsenäisenä kaupunkivaltiona tunnetaan huonosti. Kaupunki on luetteloitu polikseksi sillä perusteella, että monet seikat tukevat tällaista tulkintaa, vaikka sitä ei suoraan kutsutakaan polikseksi vielä missään klassisen kauden lähteessä. Kaupunki oli polis varmuudella myöhemmin hellenistisellä kaudella, ja se on oletettu sellaiseksi jo klassisen kauden lopulla 300-luvulla eaa. Kaupungin kansalaisesta käytettiin etnonyymiä *Arkas* (), monikossa *Arkades* ().

Arkades löi omaa aiginalaisen mallin mukaista hopearahaa noin vuodesta 330 eaa. lähtien. Kaupunki liittoutui jossakin vaiheessa Knossoksen kanssa ja myöhemmin Lyktoksen kanssa. Theofrastoksen mukaan Arkades tuhoutui jossakin vaiheessa, ja asutettiin tämän jälkeen uudelleen. Seneca nuorempi lainaa Theofrastoksen kertomusta, jonka mukaan kaupungin lähteet ehtyivät sen tultua vallatuksi, mutta alkoivat virrata jälleen, kun se palautui alkuperäisille omistajilleen. Arkadeslaisten kerrotaan kiistäneen sen, että Idavuoren luola olisi ollut Zeuksen syntymäpaikka.

Kaupunki säilyi asuttuna läpi roomalaisen kauden aina varhaiselle bysanttilaisella kaudelle saakka. Hierokles mainitsee Arkadeen vielä 500-luvulla Kreetan 22 kaupungin joukossa.

## Rakennukset ja löydökset

Arkadeen paikalta on löydetty jonkin verran antiikin aikaisia jäänteitä, joista pääosa ajoittuu roomalaiselle kaudelle. Tätä varhaisempien kausien löytöjä on vain vähän, minkä vuoksi kaupungin olemassaoloa poliksena jo klassisella kaudella ei ole voitu vahvistaa arkeologisesti. Ínin läheltä on löydetty kaksi piirtokirjoitusta, jotka mainitsevat kaupungin nimen. Kaupungin lähellä olevien lähteiden luona sijaitsi Asklepiokselle omistettu pyhäkkö, johon liittyi Asklepieia-juhla.

## Lähteet
Bionnos

**Bionnos** (; ) eli **Kionia** ( oli antiikin aikainen kaupunki ja kaupunkivaltio (*polis*) Kreetan saarella Kreikassa. Sen kaupunkikeskus sijaitsi lähellä nykyisen Ágios Vasíleioksen kunnan Keramésin ja Agía Foteinín kyliä.

## Maantiede

Bionnoksen poliksen kaupunkikeskus sijaitsi lähellä Kreetan etelärannikkoa, noin kaksi kilometriä etelään nykyisestä Keramésin kylästä ja noin 25 kilometriä länteen nykyisestä Tympákista. Kaupunki oli rakennettu pienelle, nykyisin nimellä Pýrgos tunnetulle kukkulalle ja sen itärinteeseen, ja sen koko oli noin 1,5 hehtaaria. Bionnoksen kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä.

## Historia

Bionnos on oletettavasti ollut olemassa ainakin klassisella ja hellenistisellä kaudella 400–200-luvuilla eaa. Paikalta on kuitenkin löydetty merkkejä asutuksesta jo varhaisemmilla minolaisella, geometrisella ja arkaaisella kaudella. Kaupungin asema poliksena eli itsenäisenä kaupunkivaltiona tunnetaan huonosti. Sitä ei mainita sellaisena missään antiikin lähteessä, mutta sen oletetaan olleen itsenäinen ainakin 300-luvun eaa. lopulla.

## Rakennukset ja löydökset

Kaupunki on ollut ympäröity muurein, joissa oli pyöreitä, puoliympyränmuotoisia ja kulmikkaita torneja. Muuria on säilynyt parhaiten pohjoissivulta 100 metrin matkalta, jossa sen paksuus on noin kolme metriä. Paikalta on löydetty myös rakennusten perustuksia ja terassimuuria.

## Lähteet
Datala

**Datala** (, myös *Dattalla*, , *Dētala*, , *Dētalla*, , *Dataleīs*, ) oli antiikin aikainen kaupunki ja kaupunkivaltio (*polis*) Kreetan saarella Kreikassa. Sen sijaintia ei tunneta varmuudella, mutta sen kaupunkikeskus sijoitetaan yleensä lähelle nykyistä Viánnoksen kunnan Afrátin kylää.

## Maantiede

Datalan poliksen kaupunkikeskus sijaitsi Kreetan itäisissä keskiosissa jossakin Knossoksen, Lyktoksen ja Laton kaupunkien välillä, mutta sen tarkkaa sijaintia ei tunneta. Nykyisin se sijoitetaan usein Profítis Ilías -vuorelle noin kilometrin länteen Afrátin kylästä. Aiemmin kyseistä paikkaa on usein pidetty Arkadeen poliksen kaupunkikeskuksen paikkana. Toinen vaihtoehtoinen paikka Datalan sijainniksi on Ágios Geórgios Papoúra -vuori Oropédio Lasithíoun kunnan Pinakianóssa Lasíthin ylätasangon pohjoislaidalla.

Datalan kaupunkivaltion hallussa olleen alueen kokoa ei tunneta kovin hyvin. Pohjoisessa tai lännessä se rajautui todennäköisesti Lyktoksen poliksen alueeseen ja etelässä Priansoksen poliksen alueeseen. Näin kaupungilla ei ollut suoraa pääsyä rannikolle.

## Historia

Datalan historiasta tiedetään vain vähän. Se oli olemassa poliksena jo arkaaisella kaudella. Kaupungin kansalaisesta käytettiin etnonyymiä *Datalēs* (). Datalan olemassaolosta poliksena ei ole merkkejä 500-luvun eaa. eli arkaaisen kauden lopun jälkeen, ja se saattoi joutua osaksi jonkun vahvemman kaupungin aluetta. Kaupungin nimi säilyi kuitenkin käytössä kuvattaessa sen entistä aluetta.

Datalan yhteiskunnasta ja politiikasta on säilynyt joitakin yksityiskohtia piirtokirjoituksissa. Kaupungissa oli kansankokous (*polis*) sekä neuvosto, johon kuului viisi miestä kaupungin kustakin fylestä. Kaupungissa oli myös *kosmos*-nimellä (mon. *kosmoi*) tunnettuja virkamiehiä monien muiden Kreetan kaupunkien tavoin, sekä *poinikastas*-nimellä tunnettuja kirjureita, joiden nimi tule siitä, että kreikkalaiset kirjaimet perustuivat foinikialaisiin. Miespuoliset kansalaiset kuuluivat *andrēiaan*, jonka ruokakuluihin heidän tuli osallistua.

## Rakennukset ja löydökset

Afrátista Datalan oletetulta akropoliilta eli Profítis Ilíakselta on löydetty muurien ja vesisäiliöiden jäänteitä. Kukkulalla on myös perustukset yhdestä noin 12 × 6,8 metrin kokoisesta yksihuoneisesta rakennuksesta. Se on tulkittu temppeliksi, mutta sitä on ehdotettu myös andreioniksi ja buleuterioniksi. Asuinkortteleita on löydetty kukkulan itärinteestä ja hautausmaita länsirinteestä. Löydöt ajoittuvat pääosin geometriselle ja orientalisoivalle kaudella.

Datalan vaihtoehtoisesta paikasta Ágios Geórgios Papoúralta on löydetty merkkejä asutuksesta protogeometriselta arkaaiselle kaudelle, sekä mahdollisesta pyhäköstä, joka on ollut käytössä vielä klassisella kaudella 400–300-luvuilla eaa.

## Lähteet

## Aiheesta muualla
Exocoetus

**Exocoetus** on liitokalojen heimoon kuuluva kalasuku. Se on alaheimonsa **Exocoetinae** ainoa suku. Suvusta tunnetaan 5 lajia. Suurin laji liitokala (*E. volitans*) voi kasvaa 30 senttimetrin mittaiseksi. *Exocoetus*-liitokalat elävät Tyynellämerellä ja Indopasifisella merialueella lukuun ottamatta liitokalaa (*E. volitans*), jota tavataan trooppisissa ja subtrooppisissa vesissä maailmanlaajuisesti.

## Lähteet
Kaurissaari

**Kaurissaari**  on Päijänteen saari Päijät-Hämeessä Asikkalassa.

## Maantietoa
Saari on 600 metriä pitkä, 260 metriä leveä ja sen pinta-ala on 8,7 hehtaaria . Se sijaitsee Asikkalanselän itäosassa Vedentaustan ja Salonsaaren välisessä salmimaisessa järvenosassa. Saari on hieman erillään muista ja sillä on oma pikkusaarten saariryhmä ympärillään. Saaren luoteispäässä sijaitsee 20 metrin etäisyydellä Laatuluoto, sen eteläpuolella sijaitsevat yhtä kaukana Vähät Kaunissaaret ja Hattara, ja itäpuolella yli 200 metrin päässä Vörstinluoto. Saaressa on yksi korkeampi mäki, joka kohoaa yli 12 metrin korkeuteen Päijänteestä. Muuten on saari matala ja kauttaaltaan metsän peitossa. Vörstinluotoa lukuun ottamatta ne sijaitsevat kaikki samalla matalikolla .

## Historiaa
Vuoden 1855–1856 Kalmbergin kartastossa ei näy saarta , mutta Heinolan seudun taloudellisissa kartoissa vuosilta 1920 ja 1942 se on piirretty näkyviin ensin karttanimellä ”Kaussaaret” ja myöhemmin ”Kaurissaaret”. Samoin se on painettu vuosien 1965 ja 1980 peruskartoihin nimellä ”Kaurissaaret”, kunnes vuonna 1994 sen naapurisaarten nimeksi tulee ”Vähät Kaunissaaret”.

## Huomautukset

## Lähteet
Rosario Flores

**Rosario Flores** (s. 4. marraskuuta 1963 Madrid) on espanjalainen näyttelijä ja laulaja.

Flores julkaisi kappaleen ”¿Que querrá decir esto?” nimellä Rosario Ríos vuonna 1976 ja näytteli elokuvassa *Al fin solos, pero* vuonna 1977. Albumi *Vuela de noche* ilmestyi vuonna 1984. Albumi *De ley* (1992), jonka kappaleet kirjoitti Floresin veli Antonio Flores, oli hänen läpimurtonsa.

*Muchas flores* (2001) oli kansainvälinen menestys ja sijoittui hyvin listoilla. Albumi palkittiin Latin Grammy -palkinnolla parhaasta naispuolisesta pop-albumista vuonna 2002. Hän voitti palkinnon uudelleen vuonna 2004 albumin jatko-osalla *De mil colores* (2003). *Contigo me voy* oli Latin Grammy -ehdokkaana vuonna 2006. *Parte de mí* (2008) myi Espanjassa platinaa.

Flores sävelsi ja sanoitti albumin *Raskatriski* kaikki kappaleet. Albumi sai hyvät arvostelut.

Rosario Flores on ollut *La Voz* -televisio-ohjelman tähtivalmentaja Espanjassa 2012–2013 ja *La Voz Kids* -ohjelman tähtivalmentaja 2014–2019.

Flores oli yksi pääosan esittäjistä Pedro Almodóvarin elokuvassa *[[Puhu hänelle]]*.

Floresin isä on kitaristi Antonio González (”El Pescaílla”), äiti laulaja Lola Flores, veli muusikko Antonio Flores ja sisar laulaja Lolita Flores.

## Diskografia
**Vuela de noche* (1984)
**De ley* (1992)
**Siento* (1995)
**Mucho por vivir* (1996)
**Jugar a la locura* (1999)
**Muchas flores* (2001)
**De mil colores (2004)
**Contigo me voy* (2006)
**Parte de mí* (2008)
**Cuéntame* (2009; Cuéntame cómo pasó -televisiosarjan 11. tuotantokauden soundtrack)
**Raskatriski* (2011)
**Rosario* (2013)
**Gloria a ti* (2016)
**Noche de gloria en el Teatro Real* (2017)

==Filmografia (valikoima)==
**El taxi de los conflictos* (1969)
**Al fin solos, pero...* (1976)
**Colegas* (1982)
**Calé* (1986)
**Diario de invierno* (1988)
**Puhu hänelle* (2002)
**El jardín de las hespérides'' (2005)

## Lähteet
* Discogs
* IMDb
### Viitteet
Foiniks (Anopolis)

**Foiniks** (, ) oli antiikin aikainen kaupunki Kreetan saarella Kreikassa. Se sijaitsi nykyisen Sfakián kunnan alueella nykyisen Loutrón kylän paikalla.

## Maantiede

Foiniksin kaupunki sijaitsi Kreetan etelärannikon länsiosassa aivan lähellä Anopoliin kaupunkia, jonka satamana se toimi, ja noin 9,6 kilometriä itään antiikin Tarrhan kaupungin paikasta eli nykyisestä Agía Roumélista ja 4,8 kilometriä länteen nykyisestä Chóra Sfakiónista. Foiniksin satama sijaitsi nykyisen Moúres-niemen itäpuolisessa luonnonsatamalahdessa eli samassa lahdessa, jonka rannalla myös nykyinen Loutrón kylä sijaitsee. Kaupunki tunnettiin hyvänä talvisatamana, mutta muutoin satama oli pieni, ja sen yhteydet saaren sisäosiin olivat huonot. Maa kaupungin paikalla on noussut antiikin ajoista noin neljä metriä.

Foiniksista on saanut nimensä nykyinen Anópolin kyläyhdyskunnan Foínikaksen kylä Moúres-niemen länsipuolella, Loutrósta noin puoli kilometriä länteen. Anopoliin Foiniksia ei tule sekoittaa idempänä Kreetan etelärannikolla sijainneeseen Foiniksiin, joka oli Lappan kaupungin satama.

## Historia

Foiniksin paikalla on ollut jonkinlaista asutusta jo minolaisella kaudella eli Kreetan pronssikaudella. Antiikin aikana Foiniks toimi ensin Anopoliin poliksen satamana ja myöhemmin Aradenin satamana. Kaupungin nimi viittasi todennäköisesti ennemmin palmupuihin () kuin foinikialaisiin.

Foiniks on todennäköisesti menestynyt lähinnä merikaupan ansiosta. Kaupunki mainitaan *[[Apostolien teot|Apostolien teoissa]]*, kun apostoli Paavalia oltiin viemässä laivalla Roomaan vuonna 60. Tuolloin useimmat laivassa halusivat ”päästä talveksi Foiniksiin, Kreetan satamaan, joka antaa lounaaseen ja luoteeseen päin”. Ptolemaios mainitsee erikseen Foiniks-nimisen kaupungin ja Foinikus (Foinikous) -nimisen sataman, Stefanos Byzantionlainen Foinikuksen kaupungin ja Hierokles puolestaan Foiniken kaupungin.

Foiniks oletettavasti autioitui 600-luvulla saraseeniarabien hyökkäysten vuoksi. Loutró tunnistettiin kaupungin paikaksi 1400-luvulla.

## Rakennukset ja löydökset

Kaupungin paikalla on suhteellisen vähän antiikin aikaisia jäänteitä. Niitä oli näkyvissä enemmän vielä 1400-luvulla. Nykyisin näkyvissä olevat jäänteet ovat pääosin Moúres-niemellä myöhemmän, osmanivallan aikaisen linnan raunioiden alueella. Sieltä on löydetty muun muassa pengerrysten tukimuurien, talojen perustusten ja vesisäiliöiden jäänteitä sekä hautoja. Jäänteet ovat pääosin peräisin roomalaiselta kaudelta sekä Kreetan ensimmäiseltä bysanttilaiselta kaudelta. Kaupungin lähellä sijaitsi oletettavasti Hermeelle omistettu pyhäkkö.

## Lähteet

## Aiheesta muualla
Foiniks (Lappa)

**Foiniks** (, ) oli antiikin aikainen kaupunki Kreetan saarella Kreikassa. Se sijaitsi nykyisen Ágios Vasíleioksen kunnan alueella lähellä nykyistä Sellián kylää.

Foiniks sijaitsi Kreetan etelärannikolla ja toimi Lappan poliksen satamana. Antiikin kirjallisuudessa kaupungin mainitsee vain Strabon. Foiniksin kaupungista on saanut nimensä nykyinen Foínikaksen kylä.

Lappan Foiniksia ei tule sekoittaa lännempänä samalla rannikolla sijainneeseen Foiniksin kaupunkiin, joka oli Anopoliin ja Aradenin kaupunkien satama. Kummankin kaupungin nimi viittasi todennäköisesti ennemmin palmupuihin () kuin foinikialaisiin.

## Lähteet
Katalonialainen rumba

**Katalonialainen rumba** (*rumba catalana*) on Barcelonassa kehittynyt musiikkityyli.

Katalonialainen rumba sekoitetaan usein flamencoon tai muuhun latinalaismusiikkiin. Se ei ole pop- eikä rockmusiikkia, mutta siinä on vaikutteita flamencosta, kuubalaisesta musiikista, popista ja rockista sekä perinteisestä Välimeren alueen musiikista. Tahtilaji on 4/4-osaa, ja siinä on kuvioita kuubalaisesta son- ja guaracha-musiikista.

Katalonialaisen rumban elementit ovat laulu ja käsien taputukset, klassinen kitara, bongorummut, guiro, timbaalit, congarummut, pienet lyömäsoittimet, piano, sähköbasso, puhallinsoittimet ja sähköiset kosketinsoittimet.

Katalonialaista rumbaa kutsutaan myös nimellä mustalaisrumba (*rumba gitana*). Se kehittyi Barcelonan romaniyhteisöissä 1950-luvulla. 1960-luvulla tunnetuimmat esittäjät olivat Peret, Josep Maria Valenti (“El Chacho”) ja Antonio González (”El Pescaílla”). He esiintyivät Gràcian, El Ravalin ja Hostafrancsin kaupunginosissa Barcelonassa.

Sosiaaliantropologi Martí Marfàn mukaan Francon aikana katalonialaisesta rumbasta tuli aikakauden soundtrack, kun hallinto pyrki miellyttämään ulkomaisia matkailijoita. Yhteys Francon diktatuuriin aiheutti katalonialaisen rumban suosion laskun Espanjan siirtyessä demokratiaan 1970-luvulla.

José ja Delfín Amaya perustivat Los Amaya -nimisen duon vuonna 1969. Gato Pérez kehitti 1970-luvulla katalonialaista rumbaa uudella tavalla yhdistämällä siihen jazzia ja salsaa. Vuonna 1989 Rumba Tres -yhtyeen *Rumbamania* sijoittui hyvin Latin Pop Albums -listalla. 1980–1990-luvuilta alkaen Gipsy Kings ja Los Manolos ovat olleet tunnettuja musiikkityylin edustajia. La Málaga on vuonna 2009 perustettu yhtye.

## Lähteet
Prosciutto

**Prosciutto** on italialainen, suolattu ja ilmakuivattu kinkku, joka tarjoillaan yleensä kypsentämättömänä ja hyvin ohuiksi viipaleiksi leikattuna. Tätä kutsutaan italiaksi nimellä ***prosciutto crudo*** tai pelkkä ***crudo***, erotuksena kypsennetystä kinkusta, *prosciutto cotto*.

Prosciuttosta on eri seuduilla monia muunnoksia, joista tunnetuimpia ovat *Prosciutto di Parma* Parman lähialueilta Emilia-Romagnasta ja *Prosciutto di San Daniele*  Friuli-Venezia Giulian alueelta. Näillä molemmilla on EU:n nimisuoja.

## Nimen alkuperä
Sana prosciutto tulee alun perin latinasta (*pro* + *exsuctus*) ja on samaa juurta kuin nykyitalian verbi *prosciugare*, "kuivata läpikotaisin". 

## Valmistus

Prosciutto tehdään sian tai villisian takajalasta. Kinkun valmistukseen menee aikaa yhdeksästä kuukaudesta aina kahteen vuoteen, riippuen sen koosta. 

Kinkku puhdistetaan, suolataan, ja jätetään kypsymään noin kahdeksi kuukaudeksi. Sitä pidetään painon alla jotta kaikki veri poistuisi lihasta. Seuraavaksi se pestään liian suolan poistamiseksi, ja sitä riiputetaan pimeässä kellarissa, missä on hyvä ilmanvaihto, kunnes se on kokonaan kuivanut. Parhaat tulokset saadaan kylmässä ilmanalassa. Kuivauksen jälkeen kinkku siirretään tuulettumaan huoneenlämpöön. 

Geneerinen prosciutto suolataan joskus natrium- tai kaliumnitriitillä, joita käytetään antamaan kinkuille punainen väri ja luonteenomainen maku, mutta alkuperäsuojatuissa kinkuissa käytetään vain merisuolaa.

## Käyttö
Italialaisessa keittiössä viipaloitu *prosciutto crudo* tarjoillaan usein antipastona, leipätikun ympärille kääräistynä, tai hedelmien kuten viikunoiden ja melonin kanssa, ja se on suosittu parsan tai kevätherneiden seuralainen. Prosciuttoa käytetään myös pastan höysteenä, liharuokien ja voileipien täytteenä, ja pizzan päällä.

*Saltimbocca* on italialainen ruokalaji missä vasikanleikkeet maustetaan salvialla, kiedotaan prosciuttoviipaleisiin, ja paistetaan pannussa.

## Samantapaisia kinkkuja
### ''Culatello''

*Culatello* muistuttaa prosciuttoa, mutta se tehdään fileestä tai takajalan ylimmästä osasta. Se suolataan ja kypsytetään sian rakosta tehdyssä kuoressa. Culatello tarjotaan yleensä alkupalana. *Culatello di Zibello* on saanut EU:n nimisuojan. 

### ''Pršut''
Adrianmeren itäpuolella valmistetaan ilmakuivattuja kinkkuja, joita kutsutaan *prosciuttosta* johdetulla nimellä *pršut*. Dalmatiassa, Hertsegovinassa ja Serbiassa *pršut* myös savustetaan, kun taas slovenialainen ja Istriassa ja Krkin saarella tehty *pršut* on alkuperäisen italialaisen mallin mukaan savustamatonta. Myös osa *pršut*-kinkuista on saanut EU:n nimisuojan.

## Katso myös
* Jamon serrano, espanjalainen ilmakuivattu vuoristokinkku
* Schwarzwaldin kinkku, saksalainen ilmakuivattu kinkku Schwarzwaldista
* Jambon de Bayonne, ranskalainen ilmakuivattu kinkku Bayonnesta

## Lähteet

## Aiheesta muualla
Los Manolos

**Los Manolos** on vuonna 1989 perustettu espanjalainen yhtye.

Los Manolos on esittänyt Peretin, Gato Pérezin ja Rumba Tresin kappaleita sekä rumbaversioita tunnetuista englanninkielisistä kappaleista (”All My Loving”, ”Strangers in the Night” ja ”Can’t Take My Eyes Off You”). Omia sävellyksiä ovat muun muassa ”Esa rumba va”, ”Dame un beso” ja ”Hazme un francés, Inés”.

Katalaaninkielisiä cover-kappaleita ovat Gato Pérezin ”Rumba de Barcelona”, José Luis Ortega Monasterion ”El meu avi” ja Peretin ”Gitana hechicera”. Ensimmäinen albumi *Pasión condal* (1991) oli kolmanneksi myydyin albumi Espanjassa vuonna 1991.

Los Manolos esiintyi Barcelonan olympialaisten ja paralympialaisten päätösohjelmissa 1992. ”Amigos para siempre (Friends For Life)” oli Barcelonan olympialaisiin sävelletty kappale, josta Los Manolos teki rumbaversion.

Alkuperäinen yhtye hajosi vuonna 1993, jolloin Rogeli Herrero, Joan Herrero ja Xavier Calero perustivat oman yhtyeen. Vuonna 2016 yhtye palasi alkuperäiseen kokoonpanoonsa Carlos Lordania ja Rafa Sorianoa lukuun ottamatta. Perustajajäsen Lordan kuoli vuonna 2011.

## Diskografia
### Albumit
* *Pasión condal* (1991)
* *Dulce veneno* (1992)
* *Bailes regionales* (1994)
* *Robando gallinas* (1998)
* *Nainoná* (2004)

### Kokoelmalevyt
* *Amigos para siempre/Dulce veneno* (1992)
* *Las mejores rumbas de Los Manolos* (1993)
* *Rumbas sin fronteras* (2001)

## Lähteet
*Discogs
### Viitteet
Japanin perustuslaillinen demokraattinen puolue

**Japanin perustuslaillinen demokraattinen puolue** () eli JPDP on japanilainen keskusta-vasemmistolainen ja liberaali puolue. Syyskuussa 2024 puolueen puheenjohtajaksi valittiin Yoshihiko Noda.

## Historia
Puolue on perustettu vuonna 2017, kun Demokraattisen puolueen eli DP keskusta-vasemmistolaiset kannattajat perustivat uuden puolueen vuoden 2017 parlamenttivaaleihin. Puolue perustettiin 2. lokakuuta kun DP:n apulaispuheenjohtaja Yukio Edano piti lehdistötilaisuuden puolueen liberaaleille ja vasemmistolaisemmille kannattajille, joita ei ollut otettu mukaan Kibō no Tō -puolueeseen. 

3. lokakuuta 2017 vasta perustettu puolue ilmoitti ettei se kilpaile vaaleissa samoista paikoista Kibō no Tō -puolueen kanssa. Puolue kuitenkin perui sanansa, koska Kibō no Tō asetti ehdokkaan Edanon vaalipiiriin. Japanin kommunistinen puolue veti kuitenkin ehdokkaansa pois, koska se halusi varmistaa Edanon menestykseen. JPDP voitti 55 paikkaa ja nousi yhdeksi suurimmista oppositiopuolueista. Puolueesta tuli myös johtava pasifistisen blokin jäsen, Japanin kommunistisen puolueen ja Sosialidemokraattisen puolueen kanssa. Pasifistisesta blokista tuli suurin oppositio blokki.

## Ideologia ja näkemyksiä
JPDP:n vaalilupauksiin on kuulunut ruohonjuuritason demokratian tuominen Japaniin. Puolue on myös pyrkinyt profiloitumaan ennen kaikkea liberaalidemokraattisen puolueen vastavoimana ja vastustaa mm. Aben hallituksen aikeita muuttaa Japanin perustuslakia, joka kieltää mm. sodan julistamisen ja armeijan ylläpitämisen. 

Puolueohjelmansa mukaan puolue kannattaa mm. seuraavia asioita:

* Sukupuolikiintiöitä tasa-arvoisemman edustuksen varmistamiseksi 
* Samaa sukupuolta olevien avioliittojen laillistamista
* Japanin itsemurhaongelmaan puuttumista
* Ydinvoimasta luopumista
* Kasinojen sulkemista
Puolue on Council of Asian Liberals and Democrats -järjestön tarkkailijajäsen.

## Vaalimenestys

## Lähteet
* https://www.hs.fi/paivanlehti/23102017/art-2000005418703.html Viitattu: 11.11.2019

### Viitteet

## Aiheesta muualla

* Puolueen Facebook-tili
* Puolueen Twitter-tili
Iyo (Ehime)

**Iyo** () on Japanin kaupunki Shikokun saarella Ehimen prefektuurissa. Se sijaitsee prefektuurin keskiosassa Seton sisämeren Iyonmeren rannikolla Matsuyaman kaupungin lounaispuolella. Kaupungin pohjoisosat kuuluvat Matsuyaman tasankoon, eteläosat nousevat Shikokuvuorille. Iyossa on 36&nbsp;991 asukasta (lokakuussa 2019) ja sen pinta-ala on 194,44 neliökilometriä.

Iyon keskusta-alueen muodostaa entinen Gunchūn maaseutukaupunki, joka kehittyi Edo-kaudella satamapaikkakuntana. Se kuului vuoteen 1635 saakka Matsuyaman daimiokuntaan, sittemmin Ōzun daimiokuntaan, jonka kauppasatamana se toimi. Meiji-kaudella sieltä harjoitettiin vilkasta tavaraliikennettä rautateitse Matsuyamaan. Iyon kaupunki muodostettiin vuonna 1955 liittämällä yhteen Gunchū ja kolme ympäristön kyläkuntaa. Kaupunki laajeni huomattavasti etelään vuonna 2005, kun siihen liitettiin Nakayaman ja Futamin maaseutukaupungit. Merkittävä elinkeino on boniitista ja muun muassa makrillista valmistettujen hiutaleiden (*[[kezuribushi]]* ja *hanakatsuo*) tuotanto, jonka määrät ovat maan suurimpia. Kaupungissa harjoitetaan myös vihannesten ja hedelmien viljelyä, kalastusta ja metsätaloutta. Vuoristoalueilla viljellään japaninmispeliä ja japaninkastanjaa.

Kaupunkia palvelevat JR Shikokun Yosan-linja ja Iyo-rautateiden Gunchū-linja.

## Kuvia

Tiedosto:Fukami Beach - panoramio.jpg|Futamin hiekkarantaa
Tiedosto:Iyoshi - panoramio.jpg|Iyon kaupunkinäkymää
Tiedosto:Iyoinari02.jpg|Iyo Inari-jinja


## Lähteet

## Aiheesta muualla

* Kaupungin internetsivut
Campeonato Nacional de Futebol Feminino

**Campeonato Nacional de Futebol Feminino** on Portugalin korkein naisten sarjataso jalkapallossa. Sarja perustettiin vuonna 1993. Sitä edelsi cup-muotoinen *Taça Nacional*, jota pelattiin vuosina 1985–1993. Sarjan menestynein seura on SU 1º de Dezembro 12 mestaruudella.

Sarjassa pelaa nykyään 12 joukkuetta.

## Joukkueet kaudella 2024–2025
Portugalin naisten pääsarjan joukkueet kaudella 2024–2025:

## Mestarit

* 1994 – Boavista
* 1995 – Boavista
* 1996 – Lobão
* 1997 – Boavista
* 1998 – Gatões
* 1999 – Gatões
* 2000 – 1º de Dezembro
* 2001 – Gatões
* 2002 – 1º de Dezembro
* 2003 – 1º de Dezembro
* 2004 – 1º de Dezembro
* 2005 – 1º de Dezembro
* 2006 – 1º de Dezembro

* 2007 – 1º de Dezembro
* 2008 – 1º de Dezembro
* 2009 – 1º de Dezembro
* 2010 – 1º de Dezembro
* 2011 – 1º de Dezembro
* 2012 – 1º de Dezembro
* 2013 – Atlético Ouriense
* 2014 – Atlético Ouriense
* 2015 – Futebol Benfica
* 2016 – Futebol Benfica
* 2017 – Sporting CP
* 2018 – Sporting CP
* 2019 – Braga

## Lähteet
Octa

**Octa** tai **Octha** (k. 539) oli Kentin kuningas 500-luvun alussa. Hänen sukutaustansa vaihtelee eri lähteissä. Beda Venerabiliksen mukaan Octa oli Oeric Oiscin poika ja Hengistin pojanpoika. Nenniuksen mukaan Octa puolestaan oli Hengistin poika. Nenniuksen mukaan Octa olisi tuotu pohjoisesta taistelemaan Arthuria ja brittejä eli walesilaisia vastaan.Octa ja hänen vaimonsa saivat yhden lapsen, Eormenricin.

## Lähteet
Electro-Harmonix

**Electro-Harmonix** on New Yorkissa perustettu yritys, joka valmistaa elektronisia ääniprosessoreita, ja myy uudelleenbrändättyjä elektroniputkia. Yrityksen perusti Mike Matthews vuonna 1968. Se tunnetaan parhaiten 1970- ja 1990-luvuilla julkaistuista kitaroille tarkoitetuista tehostepedaaleista. 1970-luvulla EH valmisti myös kitaroita.  

1970-luvun puolivälissä Electro-Harmonix vakiinnutti itsensä uranuurtajaksi ja johtavaksi kitarapedaalien valmistajaksi. Electro-Harmonix oli ensimmäinen yritys, joka julkaisi, valmisti ja markkinoi kohtuuhintaisia poljettavia pedaaleita kitaristille ja basistille, kuten ensimmäinen flanger-pedaali (**Electric Mistress**), ensimmäinen analoginen kaiku/viivetehoste, jossa ei ole liikkuvia osia (**Memory Man**), ensimmäinen kitarasyntetisaattori polkimen muodossa (**Micro Synthesizer**) ja ensimmäinen putkivahvistinsimulaattori (**Hot Tubes**). Vuonna 1980 Electro-Harmonix julkaisi yhden ensimmäisistä digitaalista viive-/looper-pedaaleista (**16 sekunnin viive**). 

## Tehostepedaalit

Electro-Harmonix valmistaa monenlaisia tehostepedaaleja kitaralle, bassolle, laululle, koskettimille ja muille soittimille. Lisäksi se uudelleenbrändättyjä elektroniputkia Electro-Harmonix-nimellä.

## Lähteet

## Aiheesta muualla
* Electro-Harmonix 
* Mike Matthewsin haastattelu 
* The EH Man's Elecktro-Harmonix Extravaganza (tietoa vanhoista EH-pedaaleista) 
* Mistress Mystery -sivu (vintage Electric Mistress -info)
Huawei P8

**Huawei P8** on Huawein vuonna 2015 julkaisema älypuhelin. Huawei esitteli yhtiön uudeksi lippulaivamalliksi tarkoitetun P8:n Lontoossa järjestetyssä tilaisuudessa 15. huhtikuuta 2015. Samassa tilaisuudessa Huawei julkisti P8:n sisarmallit Lite ja Max. Max on 6,8-tuumaisella näytöllä varustettu isompi versio P8:sta, ja Lite on puolestaan hieman pienikokoisempi ja karsittu versio P8:sta.

5,2 tuuman FullHD, IPS LCD -kosketusnäytöllä varustettua puhelinta pyörittää Huawein oma HiSilicon Kirin 930 -järjestelmäpiiri. Laitteen lanseerauksessa suuren huomion sai sen kamerateknologia. 13 megapikselin pääkamerassa on muun muassa 1,2 asteen korjauskulmaan pystyvä optinen kuvanvakain ja Huawein maailman ensimmäiseksi lupaama nelivärinen RGBW-sensori. Huawei P8:n myynti Suomessa alkoi toukokuussa 2015.

## Vastaanotto
50 eurooppalaisen valokuvaus-, video-, mobiililaite-, audio-, kotiteatteri- ja autoelektroniikkalehden yhdistys EISA (European Imaging and Sound Association) palkitsi P8:n 2015–2016 parhaana kuluttajaälypuhelimena. Raati kehui laitteen kameraa, työnlaatua ja hinta-laatusuhdetta.

## Lähteet

## Aiheesta muualla
Huawei P -sarja

**Huawei P -sarja** on Huawein älypuhelimia sisältävä tuoteperhe, joka koostuu yhtiön lippulaivapuhelimista. Tuoteperheen Android-pohjaiset älypuhelimet käyttävät Huawein omaa Emotion UI -käyttöliittymää. Ensimmäinen Huawei P -sarjan tuote Huawei Ascend P1 julkaistiin vuonna 2012. Ascend P1, Ascend P2, Ascend P6 ja Ascend P7 julkaistiin Huawein Ascend-brändin alla.

## P-sarjan tuotteet
### Ascend P1
Huawei P -sarjan ensimmäinen tuote Huawei Ascend P1 julkaistiin heinäkuussa 2012 Ascend-tuoteperheen alla. 

### Ascend P2
Huawei Ascend P2 julkaistiin Saksassa toukokuussa 2013.

### Ascend P6
Huawei Ascend P6 julkaistiin kesäkuussa 2013.

### Ascend P7
Huawei julkisti huhtikuussa 2014 Huawei Ascend P7:n, joka jäi viimeiseksi Ascend-tuoteperheen alla julkaistuksi puhelimeksi.

### Huawei P8
Huawei esitteli yhtiön uudeksi lippulaivamallikseen tarkoitetun Huawei P8:n Lontoossa järjestetyssä tilaisuudessa 15. huhtikuuta 2015. Samassa tilaisuudessa Huawei julkisti P8:n sisarmallit Lite ja Max. Max on 6,8-tuumaisella näytöllä varustettu isompi versio P8:sta, ja Lite on puolestaan hieman pienikokoisempi ja karsittu versio P8:sta.

### Huawei P9
Huawei P8:n seuraaja Huawei P9 julkistettiin vuonna 2016. Siinä on alumiininen takakansi, sormenjälkitunnistus sekä kaksi 12 megapikselin takakameraa. Huawei P9 oli ensimmäinen puhelin, jossa on kaksi takakameraa. Toinen takakameran linsseistä on mustavalko- ja toinen värilinssi. Samana vuonna julkaistiin Huawei P9 Lite, joka on ominaisuuksiltaan ja tehoiltaan hieman suppeampi ja hinnaltaan halvempi.

### Huawei P10

Huawei P10 julkaistiin helmikuussa 2017. Aiempien mallien tavoin siitä tehtiin kevytversio P10 lite ja pro-versio P10 Plus.

### Huawei P20
Huawei P20 julkaistiin 2018. Siitä tehtiin Huawei P20 Lite ja Huawei P20 Pro.

### Huawei P30
Huawei P30 julkaistiin 2019. Samoin siitäkin tehtiin Huawei P30 Lite ja Huawei P30 Pro.

## Katso myös
* Honor

## Lähteet
Kureja

**Kureja** () on Luoteis-Venäjän Pihkovan alueella Strugi-Krasnyjen- ja Pljussan piireissä virtaava sivujoki, joka yhtyy Pljussajokeen sen vasemmalta puolelta.

## Joen kulku
Kurejan joki alkaa Pljussan valuma-alueen eteläosassa lähellä Novoseljen kylää (), jonka lähialueelta saa alkunsa myös toinen Pljussan sivujoki Ljuta. Alue sijaitsee Lugan ylängöllä, jossa joki aluksi virtaa. Kureja virtaa kohti koillista noin 80 kilometriä . Ennen yhtymistään Pljussan taajaman yläpuolella virtaavaan Pljussajokeen, se laskee alas sen mutkaiseen laaksoon Kurejan kylän ohitse.

## Valuma-alue ja sivujoet
Kureja sijaitsee Narvanjoen vesistöalueessa Pljussan valuma-alueella, jonka pääuoman Pljussajoen sivujoki se on. Kurejan valuma-alue sijaitsee Pljussan valuma-alueen eteläreunassa, missä joki seuraa valuma-alueen etelärajaa pienen välimatkan päässä. Valuma-alueen pinta-ala on 478 neliökilometriä. Kurejan lyhyitä sivujokia on vain muutamia. Niistä merkittävimmät on lueteltu alla olevassa taulukossa.

})												
! pituus(km)												
! valuma-alue(km²)												
! lähde												
|-												
| 3 || Lonka || Лонка || 18 || || 1	
|-
| 6|| Kotjaška || Котяшка || 14 || || 1	
|-
| 37 || Gubinka || Губинка || 11 || || 1	
|-
| 54 || Isakovka || Исаковка || 8 || || 1	
|-
|}
Lähteet: 1 = 

## Huomautuksia

## Lähteet
Viestiveljet

**Viestiveljet** on suomalainen yhteiskristillinen vanhoja hengellisiä lauluja laulava yksiääninen pirkanmaalainen kuoro, joka aloitti toimintansa vuonna 1994 ja rekisteröitiin vuonna 2005. Kuoron kotipaikka on Tampere. Jäseniä kuorossa on noin 50.

## Viestiveljet livenä ja tallenteina
Viestiveljillä on ollut vuosittain noin 80 laulutilaisuutta, eniten Pirkanmaalla, mutta myös ympäri maata. Etäisin paikka on ollut Rovaniemi.

Viestiveljien lauluja on tallennettu CD- ja DVD-levy- ja aiemmin C-kasettimuotoon. 

Elokuussa 2007 Viestiveljet lauloivat ja laulattivat yleisöä Vanhan kirjastotalon puistossa. TV7 taltioi tilaisuuden. Vastaavaa tapahtui vuosina 2012 ja 2017 Laikun lavalta. 

Viestiveljien ensisijaisena tehtävänä on evankeliumin julistaminen sanoin ja sävelin.

## Tallenteet

* *Mä tahdon riemuin laulaa*. CD, Viestiveljet, 2003.
* *Lauluja armosta ristin ja veren*. CD, Viestiveljet, 2005.
* *Kun Jeesus saapuu*. CD, Viestiveljet, 2008.
* *Elävän veden virret*. CD, Viestiveljet, 2011.
* *Sinua siunaten*. CD, Viestiveljet, 2014.
* *Taivaasta viestin toivat*. CD, Viestiveljet, 2015.
* *Lauluni kiitosta soi*. Viestikvartetti. CD, Viestiveljet, 2006.
* *Armon Sanomaa*. Uskonveljet. CD, Viestiveljet, 2014.
* *Tavataan taivaassa: Fanny Crosbyn lauluja*. CD, lauluryhmät 1-2, Viestiveljet. Turkka Aaltonen, 2012.
* *Yhteislaulutilaisuus*: Tampere. DVD, TV7, 2007.
* *Yhteislaulutilaisuus*: Tampere. DVD, TV7, 2012.
* *Kokemuksia Jumalasta sanoin ja sävelin*. DVD, TV7, 2013.

## Lähteet

## Aiheesta muualla

* Ohjelmasarja Viestiveljet. TV7 
* Ohjelmasarja Viestiaitio TV7 . 
* Miksi maailman merellä kuljet? TV7
Alfatokoferyyliasetaatti

**Alfa-** eli **α-tokoferyyliasetaatti** on keinotekoinen E-vitamiini. Se on kiraalinen ja ilmenee luonnon α-tokoferolista tuotettuna lähinnä 2*R*,4*R*,8*R*-stereoisomeerinä eli **RRR-α-tokoferyyliasetaattina**. Se tunnetaan myös **E-vitamiiniasetaattina**.

α-Tokoferyyliasetaattia käytetään monissa eri maissa hapettumisenestoaineena muun muassa ruuissa, muoveissa, ihovoiteissa ja muussakin kosmetiikassa. Voiteista se imeytyy ihon läpi soluihin ja hajoaa α-tokoferoliksi, joka toimii paikallisesti E-vitamiinina. USA:ssa joihinkin tetrahydrokannabinolia sisältäviin sähkösavukenesteisiin on lisätty tokoferyyliasetaattia. Nesteiden vaporisointi on tiettävästi tokoferyyliasetaatin takia aiheuttanut keuhkovaurioita ja kuolintapauksia USA:ssa muun muassa vuonna 2019.

## Kemia
α-Tokoferyyliasetaatti on rasvaliukoinen ja huoneenlämmössä neste. Se on kiraalinen. Sillä on 8 stereoisomeeriä. 2*R*,4*R*,8*R*- eli RRR-α-tokoferyyliasetaatti on yleisin isomeeri, sillä α-tokoferyyliasetaattia tuotetaan useimmin esteröimällä luonnossa yleiseen RRR-α-tokoferoliin etikkahappo. Asetaatti on kiinni tokoferolissa esterisidoksella.

Normaali-ilmakehän paineessa α-tokoferyyliasetaatti on vakaa 240&nbsp;°C asti, jolloin se alkaa hajota kiehumatta. Se kiehuu alipaineessa: kiehumispiste on 184&nbsp;°C paineessa 0.01&nbsp;mmHg, 194&nbsp;°C (0.025&nbsp;mmHg) ja 224&nbsp;°C (0.3&nbsp;mmHg). Toisin kuin monet muut E-vitamiinit, α-tokoferyyliasetaatti ei hapetu/hajoa kovinkaan helposti ilmassa, valossa tai UV-säteilyssä. α-Tokoferyyliasetaatin taitekerroin 20&nbsp;°C:ssa on 1.4950–14972.

α-Tokoferyyliasetaatti hydrolysoituu sopivissa oloissa tai nieltynä ihmiskehossa α-tokoferoliksi ja etikkahapoksi.

Asetaatin lisäksi tunnetaan monia muita α-tokoferolin estereitä.

## Sähkösavukenesteet ja hengityselinvauriot
Lokakuussa 2019 USA:n FDA esitti varoituksen, ettei yhdysvaltalaisten kannata käyttää tetrahydrokannabinolia (THC) sisältäviä sähkösavukenesteitä niihin liittyneiden keuhkovaurio- ja kuolintapauksien takia. Marraskuussa 2019 selvisi, että todennäköinen syy vaurioihin ja kuolintapauksiin on tokoferyyliasetaatti, jota on löydetty eritoten THC:tä sisältävistä nesteistä, joissa se toimii liuottimena. Tällaisten tokoferyyliasetaattia sisältävien nesteiden käyttö vaporisaattorilla sisään hengitettynä höyrynä aiheuttaa – mahdollisesti tokoferyyliasetaatin takia – keuhkovaurioita, joiden oireina ovat muun muassa hengitysvaikeudet, hengästyminen tai rintakivut. Lisäksi on ilmennyt oksentelua, ripulia, väsymystä tai kuumeisuutta. 2019 USA:ssa ilmeni noin 2000 sähkösavukkeiden käyttöön liittyvää hengityselinvauriotapausta. 39 henkilöä kuoli näihin vaurioihin.

## Katso myös
*Diasetyyli

## Lähteet

## Aiheesta muualla
*PubChem: alpha-Tocopherol acetate
*KEGG: Tocopherol acetate
*DrugBank: alpha-Tocopherol acetate
Melonta kesäolympialaisissa 2020 – miesten koskimelonnan kajakkiyksikkö

**Miesten koskimelonnan kajakkiyksikkö [[Kesäolympialaiset 2020|Tokion kesäolympialaisissa 2020]]** kilpaillaan 28.–30. heinäkuuta 2020 Kasai Canoe Slalom Centressä. Kilpailuun osallistuu 24 urheilijaa.

## Karsinnat
Olympialaisiin pääsee 24 urheilijaa. Näistä 18 valitaan vuoden 2019 MM-kilpailujen perustella. Viisi paikkaa on jaossa alueellisissa mestaruuskilpailuissa siten, että jokainen viidestä alueesta saa yhden paikan. Näiden lisäksi isäntämaa Japanille myönnetään yksi kiintiöpaikka. Kaikki paikat ovat maakohtaisia paikkoja eikä niitä ole sidottu sen saavuttaneeseen urheilijaan. Yhdestä maasta saa osallistua korkeintaan yksi urheilija.

### Paikan varmistaneet maat

## Kilpailu

## Lähteet
Suomen Nuorisokuoro

**Suomen Nuorisokuoro** () on kaksikielinen (suomi-ruotsi) kansallinen nuorisokuoro. Kuoro tarjoaa 16–30-vuotiaille laulajille ympäri Suomea mahdollisuuden luoda korkeatasoista vokaalimusiikkia. Suomen Nuorisokuoroa johtaa palkittu kuoronjohtaja Elisa Huovinen. Kuoroa hallinnoi DUNK - De Ungas Musikförbund i Svenskfinland.

Suomalainen, pohjoismainen ja balttilainen musiikki toimii ohjelmiston perustana, mutta kuoro laulaa ennakkoluulottomasti myös monia muita tyylilajeja eri kulttuureista.

## Historia
Kuoron perusti tammikuussa 2019 DUNK - De Ungas Musikförbund i Svenskfinland yhteistyössä Svenska kulturfondenin kaksikielisen Hallå-hankkeen kanssa.

Kuoro antoi ensikonserttinsa *Sydämeni salaisuudet* Helsingin Johanneksenkirkossa 6.10.2019.

## Lähteet

finlandsungdomskor.fi
Natasha Little

**Natasha Little** (s. 2. lokakuuta 1969 Liverpool, Lancashire, Englanti) on englantilainen näyttelijä. Hän on näytellyt muun muassa televisiosarjoissa *[[Yövahti (televisiosarja)|Yövahti]]*, *[[War of the Worlds]]* ja elokuvassa *[[Mr. Nobody (elokuva)|Mr. Nobody]]* (2010). 

Little on naimisissa näyttelijä Bo Porajin kanssa ja heillä on kaksi poikaa. 

## Lähteet
Johannes Gustavsson

**Johannes Gustafsson** (s. 1975 Vänersborg) on ruotsalainen kapellimestari. Hän on johtanut muiden muassa Tukholman kuninkaallista filharmonista orkesteria, Ruotsin radion sinfoniaorkesteria, Göteborgin sinfoniaorkesteria, Norjan radion orkesteria, Turun filharmonista orkesteria, Helsingin kaupunginorkesteria, Odensen sinfoniaorkesteria ja Etelä-Jyllannin sinfoniaorkesteria.

Gustavsson nimitettiin vuonna 2012 Oulu Sinfonian ylikapellimestariksi. Hänen kautensa jatkui kevääseen 2021. Vuonna 2015 Gustavsson nimitettiin lisäksi Värmlannin oopperan ylikapellimestariksi. Hän on kantaesittänyt kymmeniä uusia pohjoismaisia orkesteriteoksia.

Gustavsson opiskeli alttoviulunsoittoa Lars Anders Tomterin johdolla. Lisäksi hän sai orkesterinjohdon opetusta Norjan valtiollisessa musiikkikorkeakoulussa Ole Kristian Ruudilta ja Olav Anton Thommessenilta. Täydentävää opetusta hän sai Simon Streatfeildilta ja Jorma Panulalta. Gustavsson oli ensimmäinen sekä Ruotsin kapellimestaripalkinnon että Herbert Blomstedt -palkinnon saanut. Lisäksi hän tuli palkituksi Solti- (Frankfurt) ja Toscanini-kilpailuissa (Parma).

## Lähteet
Zialon kieli

**Zialo** on Guineassa asuvien zialojen puhuma mandelainen kieli. Sen puhujia arvioidaan olevan noin 25&nbsp;000.

Zialot asuvat Metsä-Guineassa ohuella kaistaleella Guinean ja Liberian rajajoen Makonan pohjoispuolella. Heidän itäpuolellaan asuu lomia ja länsipuolella kissejä. Zialoja on myös kaupungeissa, varsinkin Macentassa.

Zialo kuuluu mandekielten länsihaaran lounaisryhmään. Ryhmän muita kieliä ovat bandi, kpelle, loko, loma ja mende. Monet zialot puhuvat myös lomaa tai kissiä. Aikaisemmin zialoa pidettiin loman murteena.

## Lähteet
Vicente Coves

**Vicente Coves** (s. 1982 Jaén) on espanjalainen kitaristi.

Coves asui Linaresissa vuoteen 1997, jolloin muutti Granadaan. Samana vuonna hänestä tuli Pepe Romeron oppilas. Hän on esiintynyt monissa maissa 11-vuotiaasta asti sellaisten orkesterien kuin Buenos Airesin filharmonisen orkesterin, n, Espanjan kansallisorkesterin ja Qatarin filharmonikkojen kanssa. Hänen kanssaan yhteistyötä tehneiden kapellimestarien joukossa ovat olleet Jean-Jacques Kantorow, Adrian Leaper, Isaac Karabtchevsky, Juanjo Mena, Miquel Ortega, Enrique Diemecke, Manuel Coves ja John Neschling. Esiintyjiä, joiden kanssa Coves on soittanut, ovat olleet muiden muassa Pepe Romero, María Bayo, Esperanza Fernández, Horacio Ferrer ja Enrique Morente.

Coves sai vuonna 2008 Moskovan konservatorion Rubinstein-mitalin. Hän on Euroopan kitarajärjestön perustaja ja puheenjohtaja. Hän on levyttänyt Naxos-levymerkille.

## Lähteet

## Aiheesta muualla
* Viralliset sivut
Naja Abelsen

**Naja Abelsen** (s. 19. huhtikuuta 1964 Brønderslev, Tanska) on tanskalais-grönlantilainen taidemaalari ja kuvittaja. Hän on kuvittanut lasten- ja oppikirjoja sekä suunnitelut logoja ja grönlantilaisia postimerkkejä.

## Lapsuus ja nuoruus
Abelsen syntyi Brønderslevissa Tanskassa vuonna 1964. Hänen isänsä on grönlantilainen opettaja Adolf Konrad Boas Henrik Abelsen ja äiti on tanskalainen Kirsten Fokdal joka vanhainkodin johtaja. Abelsen vietti lapsuutensa Frederikssundissa Tanskassa. Vuonna 1971 hän muutti Qaqortoqiin, Etelä-Grönlantiin jossa asui vuoteen 1980 asti. Hän omaksui tuona aikana grönlantilaisen- ja tanskalaisenkulttuurin joiden vaikutukset näkyvät hänen teoksissan.

## Taide
Abelsen on kuvittanut lasten- ja oppikirjoja, suunnitellut logoja ja 18 grönlantilaista postimerkkiä. Hänen postimerkkinsä ”Haavoittuvat eläinlajit” () valittiin vuonna 2013 vuoden postimerkiksi. Valinnan suorittivat postimerkkien keräilijät ympäri maailman. Postimerkin kuvassa on jääkarhu ja se julkaistiin yhteistyössä Israelin postilaitoksen kanssa.

Abelsenin piirustustyyli on naturalistinen mutta hän ei pyri kuvissaan valokuvamaisuuteen. Hänen saa kuviensa aiheet Grönlannista, sen myyteistä ja legendoista. Niissä on kuvattu ihmisiä, eläimiä, shamaaneja, rakkautta ja tanssia. Hän piirtää kuvansa musteella ja vesiväreillä. Hän on pitänyt lukuisia taidenäyttelyitä Grönlannissa, Tanskassa ja Yhdysvalloissa.

Abelsen on opiskellut useissa oppilaitoksiassa taidetta ennen kun hän valmistui Danmarks Design Skolesta jossa opiskeli vuosina 1990–1996. 

Abelsen avasi oman gallerian Ærøskøbingissa Ærø saarella Tanskassa vuonna 2017. Hän on asunut saarella vuodesta 2010 lähtien.

## Lähteet

## Aiheesta muualla
* 
*
*
Henry Irving

**John Henry Brodribb** eli **Henry Irving**, joskus myös **J. H. Irving**, (6. helmikuuta 1838 – 13. lokakuuta 1905) oli englantilainen näyttelijä.

John Irving tunnettiin etenkin tulkinnoistaan ja rooleistaan Shakespearen näytelmissä.

## Elämä

Henry Irving syntyi Somersetissä Englannissa 6. helmikuuta vuonna 1838. Irving kuoli 13. lokakuuta vuonna 1905 kauan kestäneeseen katarriin.

## Lähteet
* 
### Viitteet

## Aiheesta muualla
Pikkukehrääjä

**Pikkukehrääjä** (*Setopagis parvula*) on kehrääjiin kuuluva lintulaji. Lajia tavataan laajalta alueelta Etelä-Amerikasta. Aikaisemmin sitä pidettiin samana lajina venezuelankehrääjän (*Setopagis heterura*) kanssa.

## Koko ja ulkonäkö
Pikkukehrääjä voi kasvaa 19&ndash;21 cm pitkäksi. Lajin sukupuolet eroavat hieman toisistaan ulkonäöltään. Yleisväritykseltään pikkukehrääjä on harmahtavanruskean kirjava ja harmain se on päälaeltaan. Selässä on mustia viiruja. Koiraan siivissä on valkoinen siipijuova ja valkoisia pilkkuja. Naaraspikkukehrääjällä siipiviivaa ei ole ja pilkut ovat ruskehtavia. Koiraan pyrstössä on uloimpien sulkien päässä hieman valkoista. Kaulassa on oranssinruskea kaulus ja kurkussa on valkoinen läikkä, joka voi naaraalla olla ruskeahko. Pikkukehrääjän rinnassa on viiruja.

## Levinneisyys ja elinympäristö
Pikkukehrääjän levinneisyysalue ulottuu Amazonin altaalta Perusta ja Brasiliasta etelään aina Argentiinan keskiosiin saakka. Lintu tavataan molenlaisista elinympäristöistä muun muassa galleriametsistä, savanneilta, pensaikoista ja tiheiköistä. Laji on yöaktiivinen ja lepää päivisin maassa. Pikkukehrääjä pyydystää ravinnokseen lentäviä hyönteisiä. Sen pesimäkausi on elokuusta marraskuulle ja pesä sijaitsee pensaan alla maassa.

## Lähteet
Bo Poraj

**Bohdan ”Bo” Poraj-Pstrokonski** (s. 1973 Ealing, Lontoo, Yhdistynyt kuningaskunta) on englantilainen näyttelijä. Hän näyttelee muun muassa televisiosarjoissa *[[Miranda (televisiosarja)|Miranda]]*, *[[The Musketeers]]* ja *[[Tohtorit]]*.

Poraj on naimisissa näyttelijä Natasha Littlen kanssa ja heillä on kaksi poikaa. 

## Lähteet
Jarkko Stenius

**Jarkko Stenius** (s. 1972) on  suomalainen kirjailija, mielenharjoittamisen sekä kehonhuollon kouluttaja, thainyrkkeilyvalmentaja sekä entinen ammattilaisurheilija.

Stenius pitää koulutuksia, seminaareja ja retriittejä eri puolilla Suomea sekä Espanjaa, Thaimaata, Balia ja Laosia, sekä valmentaa yksityisopetuksella thainyrkkeilyä, kehonhuoltoa ja mielenharjoittamista. Lisäksi hän kiertää kouluissa kertomassa elämäntarinaansa varoittavana mutta samalla muutokseen kannustavana esimerkkinä nuorille.

## Tausta
Stenius syntyi vuonna 1972 Helsingissä. Perhe hajosi hänen ollessaan kaksivuotias. Steniuksen isä oli ammatiltaan betoniraudoittaja, mutta kavereilleen Stenius kertoi vaihtelevasti tämän olevan kuollut tai työskentelevän lentokapteenina ulkomailla.

Stenius haki roolimalleja toimintaelokuvista. 11-vuotiaana hän katsoi ihannoida Rambon hahmoa katsottuaan tästä kertovan elokuvan. Elokuvan inspiroimana hän aloitti kuntoilun ja voitti muutamaa vuotta myöhemmin nuorten painonnoston Suomen mestaruuden. 17-vuotiaana Stenius aloitti potkunyrkkeilyn ja myöhemmin thainyrkkeilyn.

22-vuotiaana Stenius liittyi Ranskan muukalaislegioonaan, mutta koki sen pettymykseksi, koska se ei ollut hänen odottamansa rankka ja haastava kokemus.

Vuonna 2000 Stenius oli thainyrkkeilyn maailmanmestaruus-rankinglistan toisella sijalla. Kamppailulajiuransa ohella Stenius työskenteli portsarina vuoteen 2017 asti.

Thaimaassa oleskellessaan Stenius päätyi vankilaan kahdeksaksi päiväksi väkivaltaisen käytöksen vuoksi. Hänet palautettiin vapautumisensa jälkeen lentokoneella Suomeen. Stenius palasi Thaimaahan vuonna 2010 osallistuakseen buddhalaisen luostarin retriittiin, mikä katkaisi lopulta hänen päihde- ja väkivaltaongelmansa.

Stenius on kiertänyt kouluissa kertomassa elämäntarinaansa varoittavana esimerkkinä nuorille.

## Kamppailu-ura thainyrkkeilijänä:
* Suomen **MM-edustus** Thaimaa Bangkok 1995 , sarjassa  -91kg 
* Suomen **MM-edustus** Thaimaa Bangkok 1996 , sarjassa -81kg
* **SM-1** 1998 , sarjassa -91kg
* Suomen **EM-edustus** Espanjan Calafellissa  1998, sarjassa -86kg
* Amatöörien MM- ranking -91kg sija 5.
* Ammattilaisen MM-ranking (WMC) -82,5 sija 2.

Tunnettuja vastustajia: 
Jörgen Kruth, Larry Lindwall, Robert Kurka, Andreas Sidon, Kaoklai Kaennorsing, Vichit Sengkai, Topi Helin.  

## Kirjat
* *Nyrkkisankarin tunnekoulu* (Basam Books), 2014  yhteisprojekti filosofian lisensiaatti Paula Salomaan kanssa
* *Nyrkkisankari* (Like), 2015
* *Bangkokin veritiikerit* (Like), 2018
* *Lohikäärmeen luola* (Like), 2019
* *Lapsisotilaan kyyneleet* (Like), ilmestyy kesällä 2020

## Lähteet